<classify> KOKU DAVID-DAR ES SALAAM MAMLAKA ya Mapato Tanzania TRA imetangaza kukusanya Sh trilioni11.96 kuanzia Julai 2018 hadi Machi 2019. Akizungumza Dar es Salaam jana,Mkurugenzi wa Huduma na Elimu kwa Mlipakodi wa TRA, Richard Kayombo, alisemakatika robo ya tatu ya mwaka wa fedha wa 201819, Januari walikusanya Shtrilioni 1.30 Februai walikusanya Sh trilioni 1.23 na Machi Sh trilioni 1.43. Alisema katika nusu ya mwaka wa fedha 201819 kati ya Julai hadi Desemba2018 TRA ilikusanya Sh trilioni 7.99 ambayo ukuaji wake katika makusanyo yamwaka uliopita kwa kipindi kama hicho ulikuwa ni asilimia 2.01. Katika kuhakikisha tunafikia malengo tuliyojiwekea, mamlaka ya mapatoimekuwa ikitoa elimu mbalimbali kuhusu masuala ya kodi kuwahamasisha walipakodi kulipa kodi kwa hiarikwa maendeleo ya nchi, alisema Kayombo. Alisema Julai 2018 walifanikiwa kukusanya Sh trilioni1.20 huku Agosti wakikusanya Sh trilioni 1.27 na Septemba Sh trilioni 1.36. Aliongeza kuwa Desemba walifanikiwakukusanya Sh trilioni 1.63, huku Novemba wakikusanya Sh trilioni 1.21 na OktobaSh trilioni 1.29. Kayombo alisema katika kuhakikisha inaongeza wigo wa kodi, TRA imewekautaratibu wa kurahisisha upatikanaji wa Namba ya Utambulisho wa Mlipakodi TIN. Alisema TRA itakuwaikishirikiana na Mamlaka ya Vitambulisho vya Taifa NIDA kumuwezesha mwombaji wa TIN aweze kuipata kwaurahisi. TIN inatolewa bure lakini mwombaji atatakiwa kuwasilisha TRAkitambulisho cha taifa na kama atakuwa hana, atatakiwa kwenda NIDA ambakoataweza kupatiwa namba ya kitambulisho cha taifa imuwezeshe kupatiwa TIN wakati utaratibu wakupatiwa kitambulisho chake ukiendelea kufanyiwa kazi, alisema Kayombo. Alisema sambamba na hilo pia TRA itaendelea kuhamasisha, kutoa elimuya kodi, kusajili walipakodi wapya katika mikoa, wilaya na vitongoji mbalimbalinchini. Mamlaka hiyo pia imeanzisha kituo cha ushauri kwa walipakodi kwa Mkoawa Dar es Salaam kwa lengo la kuongeza ufanisi nakuongeza ukaribu wa walipakodi na TRA. Alisema wanatarajia kufungua vituo vya ushari kwa walipakodi katikamikoa mingine lakini pia mamlaka hiyo imeanzisha kampeni rasmi ya usajili wawalipakodi wapya nchini na kuwapa Namba ya Utambulisho wa Mlipakodi TIN. Katika hatua nyingine, TRA imewakumbusha wamiliki wa majengokujitokeza kulipa kodi za majengo kuepukausumbufu unaoweza kujitokeza katika siku za mwisho. Viwango hivyo kwa nyumba za kawaida ni Sh 10,000 wakati kwaghorofa ni Sh 50,000 na Sh 20,000 kwaghorofa za wilayani na vijijini.  <topic>: kitaifa 